विराटनगर/स्थानीय तहको नेतृत्वमा जनप्रतिनिधिहरु पुगेपछि शिक्षा र स्वास्थ्य क्षेत्रमा बिस्तारै सुधार हुदै गएको सरोकारवालाहरुले बताएका छन् ।
आज जागरण नेपालले आयोजना गरेको सेवा प्रदायक र सरोकारवाला संघ संस्था बिच जिल्ला स्तरीय परामर्श कार्यसाला गोष्ठीमा सहभागीहरुले जनप्रतिनिधहरु आाएपछि बिस्तारै सुधार हुन थालेको बताएका हुन् ।
कार्यक्रममा जिल्ला जनस्वास्थ्य कार्यालयका रामनन्द यादवले स्थानीय तहहरुमा रहेका स्वास्थ्य संस्थाहरुमा सुधार देखिएको बताए । जिल्ला शिक्षा समन्वय ईकाई मोरङका दिब्यराज कट्टेलले शिक्षा क्षेत्रमा पनि सुधार देखिन थालेको बताए । जिल्ला समन्वय समितिका सामाजिक विकास अधिकृत सरोज गौतमले जनप्रतिनिधिहरु बिकास निर्माणका काममा पनि सुधार आएको बताए ।